

**H O T Ă R Â R E**

**privind aprobarea** **instalării unui sistem de panouri fotovoltaice în**

 **incinta Școlii Gimnaziale Speciale pentru Deficienți de Auz**

**Kozmutza Flóra Cluj-Napoca**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 204 din 8.10.2024 privind aprobarea instalării unui sistem de panouri fotovoltaice în incinta Școlii Gimnaziale Speciale pentru Deficienți de Auz Kozmutza Flóra Cluj-Napoca, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 41107/8.10.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 41109/8.10.2024 şi de Avizul cu nr. 41107 din 10.10.2024 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa Asociației InspirAction, înregistrată la Consiliul Județean Cluj cu nr. 39327/26.09.2024;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 287 lit. b) și ale art. 300 alin. (1) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii energiei electrice şi a gazelor naturale nr. 123/2012, cu modificările și completările ulterioare;
* cuprinse în Titlul VI ”Proprietatea publică” din Legea privind Codul civil nr. 287/2009, republicată, cu modificările şi completările ulterioare;
* art. 2^1 lit. d), art. 5 (1) și ale art. 7 alin. (1) lit. d) din Legea privind autorizarea executării lucrărilor de construcţii nr. 50/1991, republicată, cu modificările şi completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** **(1)** Se emite acordul Județului Cluj, în calitate de proprietar al imobilelor înscrise în Cartea funciară 316924 Cluj-Napoca, pentru realizarea, de către Asociația InspirAction, a lucrărilor de instalare a unui sistemde panouri fotovoltaice în incinta Școlii Gimnaziale Speciale pentru Deficienți de Auz Kozmutza Flóra Cluj-Napoca în cadrul Proiectului „Gesturi mici pentru practici mari”.

**(2)** Se interzice realizarea lucrărilor de instalare a sistemuluide panouri fotovoltaice pe clădirea identificată cu nr. cadastral 316924-C2/terenul aferent, care au făcut obiectul Proiectului „Reabilitarea şi modernizarea clădirii atelierelor din cadrul Școlii Gimnaziale Speciale pentru Deficienți de Auz Kozmutza Flóra”, finanțat prin Programul Operațional Regional 2014-2020.

**(3)** Se mandatează Asociația InspirAction, cu sediul în Municipiul Drobeta Turnu Severin, str. Cicero nr. 113, parter, bl. S12A, sc. 2, ap. 2, Județul Mehedinți, cod poștal 220022, înregistrată în Registrul Asociațiilor și Fundațiilor sub nr. 3084/16.05.2019, cod de înregistrare fiscală 41317961, reprezentată de președinte Simona-Ileana Paraschiv, prin persoanele împuternicite de către aceasta, pentru depunerea documentelor și obținerea tuturor avizelor și autorizațiilor necesare instalării și racordării la rețelele publice a sistemului de panouri fotovoltaice precizat la alin. (1).

**(4)** Se mandatează directorul Școlii Gimnaziale Speciale pentru Deficienți de Auz Kozmutza Flóra Cluj-Napoca pentru monitorizarea proiectului precizat la alin. (1), precum și pentru desemnarea unei/unor persoane care să participe la recepția lucrărilor, punerea în funcțiune a sistemului de panouri fotovoltaice și semnarea documentelor aferente acestor etape.

**Art. 2.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Juridică, precum și Școala Gimnazială Specială pentru Deficienți de Auz Kozmutza Flóra Cluj-Napoca şi Asociația InspirAction.

**Art. 3.** Prezenta hotărâre se comunică Direcţiei Juridice; Școlii Gimnaziale Speciale pentru Deficienți de Auz Kozmutza Flóra Cluj-Napoca; Asociației InspirAction, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet "www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 200 din 17 octombrie 2024**

*Prezenta hotărâre a fost adoptată cu 35 de voturi “pentru”, fiind astfel respectate prevederile legale privind majoritatea de voturi necesară.*